สลากฯชงขายหวยชุด เสนอบอร์ดเดือนมี.ค.นี้ ก่อนทำประชาพิจารณ์ แก้ค้าเกินราคา
เสนอบอร์ดสลากฯ เคาะออกหวยรวมชุดในเดือน มี.ค.นี้ พร้อมทำประชาพิจารณ์ ลั่นทำได้ทุกระบบตั้งแต่หวยชุด 5 ใบ จนถึง 20 ใบ
1 มี.ค. 2561

เสนอบอร์ดสลากฯ เคาะออกหวยรวมชุดในเดือน มี.ค.นี้ พร้อมทำประชาพิจารณ์ ลั่นทำได้ทุกระบบตั้งแต่หวยชุด 5 ใบ จนถึง 20 ใบนายธนวรรธน์ พลวิชัย โฆษกสำนักงานสลากกินแบ่งรัฐบาล เปิดเผยว่า ในการประชุมคณะกรรมการสลากกินแบ่งรัฐบาล (บอร์ดสลากฯ) ในวันที่ 21 มี.ค. 2561 จะมี การเสนอให้บอร์ดพิจารณาอนุมัติการดำเนินการขายสลากแบบรวมชุด หลังคณะกรรมการบริหารจัดการสลากมีข้อสรุปชัดเจนแล้วว่าจะดำเนินการจำหน่ายสลากชุดเองเพื่อแก้ไขปัญหาสลากเกินราคา 80 บาททั้งนี้ ประเด็นสำคัญที่จะสรุปนำเสนออยู่ 4 ประเด็นหลัก คือ 1.จะอนุมัติจำหน่ายสลากชุดเองหรือไม่ 2.ปริมาณสลากชุดจะต้องมีสัดส่วนเท่าใด 3.ช่วงเวลาที่จะเริ่มจำหน่ายโดยตั้งเป้าไว้คือช่วงครึ่งปีหลัง และ 4.ขั้นตอนการดำเนินการออกสลากสำหรับการออกสลากแบบรวมชุดเป็นรายละเอียดเชิงหลักการ ซึ่งหากบอร์ดอนุมัติก็จะมีเข้าสู่ขั้นตอนการทำประชาพิจารณ์ สอบถามความเห็นจากผู้เกี่ยวข้องว่าอยากให้สำนักงานสลากฯ ดำเนินการอย่างไร รวมถึงการคัดเลือกผู้ค้าที่จะมาเป็นตัวแทนจำหน่ายสลาก โดยยืนยันว่า สำนักงานสลากฯ ดำเนินการได้ทุกระบบ เช่น ออกสลากใบเดียวแทน 5 ใบ หรือ 20 ใบ แต่เบื้องต้นจะไม่มีการพิมพ์สลากเพิ่มยังอยู่ในปริมาณ 80 ล้านใบ/งวด"สามารถทำได้แทบทุกระบบ ก็คือจะเป็นการออกสลากใบเดียวแทน 5 ใบ แทน 10 ใบ แทน 20 ใบ แทน 2 ใบ 3 ใบ หรือจะ ออกอะไรต่างๆ เราสามารถดำเนินการได้ ตอนนี้จะอยู่ในขั้นตอนการรับฟังความคิดเห็นผู้มีส่วนได้ส่วนเสียในสลาก กินแบ่งรัฐบาลก่อน ถึงข้อดีและข้อเสียก่อนดำเนินการ เพื่อให้เกิดความรอบคอบ"  นาย ธนวรรธน์ กล่าวนายธนวรรธน์ กล่าวว่า สถานการณ์ด้านราคาสลากเริ่มปรับลดลงแล้ว หลังมีการเข้มงวดและปรับระยะเวลาในการรับและจองสลากให้สั้นขึ้น ทำให้จำนวนสลากชุดมากกว่า 5 ใบลดลง เหลือรวมชุด 2 ใบ และ 3 ใบแทน ส่งผลให้ราคาสลากปรับลดลงจากเดิมเฉลี่ย 120-150 บาท/ใบ เหลือ 100-120 บาท/ใบ นอกจากนี้ยังพบปริมาณการจำหน่ายสลากใบเดียวในราคา 80 บาทเพิ่มขึ้นด้วยนายธนวรรธน์ กล่าวต่อว่า กรณีสลากที่ถูกรางวัลที่ 1 จำนวน 30 ล้านบาท ซึ่งอยู่ ระหว่างการฟ้องร้องตามขั้นตอนทางกฎหมาย หากกระบวนการตัดสินคดีสามารถสรุปชี้ชัดได้ เชื่อว่าจะเป็นบรรทัดฐานและเป็นหลักฐาน สำคัญที่มีผลต่อการดำเนินคดี ซึ่งจะเป็นข้อเตือนใจให้กับคนที่อาจใช้แอบอ้าง แต่หากคดีนี้ยังไม่จบลงหรือชี้ชัดได้ว่าใครถูกผิด อาจจะเกิดการเลียนแบบและเกิดผลกระทบ ต่อบุคคลที่สาม